|  |  |
| --- | --- |
|  |  |

**ACORD DE COOPERARE**

**ÎNTRE COMUNITATEA AVANGARD DIN UCRAINA
ȘI RAIONUL ANENII NOI DIN
REPUBLICA MOLDOVA**

Оrasul Kyiv 9 mai 2024

**Comunitatea Avangard din Ucraina și Raionul Anenii Noi din Republica Moldova, denumite în continuare Părţi.**

Având în vedere necesitatea dezvoltării relațiilor de parteneriat și prietenie între statele vecine Ucraina și Republica Moldova,

Fiind interesate de consolidarea şi diversificarea relaţiilor tradiţionale de prietenie dintre Părţi, ca şi de dezvoltarea de noi dimensiuni ale cooperării bilaterale în domeniul administraţiei publice locale,

Au convenit următoarele:

**Articolul 1** – **Domenii de cooperare**

Părţile convin că acţiunile de cooperare care vor fi puse în practică se vor desfăşura în conformitate cu competenţele lor şi se vor referi în special la următoarele domenii:

1. schimburi de experienţă în domeniul dezvoltării locale;

2. promovarea reciprocă în domeniile dezvoltării economice, educaţiei, culturii şi turismului;

3. schimburi interinstituţionale în domeniilor lor de competenţă, în special în domeniul social, dezvoltare economică, educaţiei, cultură, sport, protecţia mediului înconjurător, transport şi protecţia medico-socială;

**Articolul 2** – **Modalităţi de cooperare**

1.Cooperarea între părţi va putea fi realizată , după cum urmează:

- Schimburi de experienţă între autorităţile publice şi structurile de specialitate subordonate acestora, inclusiv asociaţiile patronale ale oamenilor de afaceri – organizarea periodică de expoziţii, târguri cu produse industriale, agroalimentare, bunuri de larg consum ale agenţilor economici;

- Derularea unor proiecte de dezvoltare economică şi socială care să fie în beneficiul comunităţilor locale pe care le reprezintă;

- Efectuarea de stagii de pregătire profesională în diferite domenii de interes reciproc.

2. Părţile vor stabili în fiecare an programul de lucru care va defini acţiunile comune care vor fi efectuate şi îşi vor evalua realizările;

3. Părţile pot invita şi alte autorităţi ale administraţiei publice locale din Ucraina şi din Republica Moldova să coopereze la realizarea unui proiect sau să participe la acţiuni comune.

**Articolul 3** – **Cadrul legal de cooperare**

Părţile vor desfăşura activităţi de cooperare potrivit competenţelor de care dispun şi în conformitate cu legislaţiile în vigoare în Ucraina şi Republica Moldova.

**Articolul 4** – **Finanţarea**

Părţile vor suporta în mod independent toate cheltuielile apărute în cursul implementării prezentului Acord de Cooperare, în limitele stipulate de legislaţiile naţionale ale statelor celor două Părţi.

**Articolul 5** - **Coordonarea activităților de cooperare**

1. Fiecare Parte va desemna, prin dispoziția/decizia președintelui consiliului, un coordonator care va răspunde de implementarea eficientă a acestui Acord de Cooperare.

2. Coordonatorii desemnaţi de către Părţi vor elabora un plan de implementare şi vor propune acţiuni suplimentare care pot fi întreprinse de ambele părţi.

**Articolul 6** - **Amendarea Înţelegerii de Cooperare**

Prezentul Acord de Cooperare poate fi modificat sau completat în baza acordului reciproc, în scris al Părţilor. Modificările şi completările produc efecte la data semnării.

**Articolul 7** – **Soluţionarea diferendelor**

Orice diferend apărut cu privire la interpretarea sau aplicarea prezentului Acord de Cooperare se va soluţiona amiabil, de către Părţi, pe calea negocierilor directe.

**Articolul 8** - **Aplicarea, durată şi denunţare**

1. Prezentul Acord de Cooperare se va încheia pentru o perioadă nedeterminată şi va produce efecte de la data semnării.

2. Oricare dintre Părţi poate denunţa prezentul Acord de Cooperare prin notificare, iar acesta își încetează valabilitatea începând cu cea de-a 30-a zi de la data înștiințării.

3. Încetarea prezentului Acord de Cooperare nu va afecta punerea în aplicare a programelor şi proiectelor demarate în perioada de valabilitate a acesteia, cu excepţia cazului în care s-a convenit altfel de către Părţi.

Acordul a fost redactat și semnat în trei exemplare originale, unul în limba ucraineană, unul în limba română și unul în limba engleză.

|  |  |
| --- | --- |
| **Pentru** | **Pentru** |
| **Comuna Avangard,**  | **Raionul Anenii Noi** |
| **regiunea Odesa, Ucraina** | **din Republica Moldova** |
| **Președintele consiliului** | **Președintele raionului** |
| **Serhii KHRUSTOVSKYI****\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Alexandru MOISEI****\_\_\_\_\_\_\_\_\_\_\_\_\_\_\_\_\_\_\_\_\_\_\_** |